Pushteti presidencial, çështje kyçe në betejën për postin e Gjykatës së Lartë
Kandidati i Presidentit Donald Trump për Gjykatën e Lartë, gjykatësi Brett Kavanaugh, mund të përballet me pyetje të ashpra në seancën për konfirmimin e tij në javët e ardhshme.
Kur u emërua nga Presidenti Trump, zoti Kavanaugh premtoi se do të sillte në gjykatë një mënyrë të menduari të pavarur. “Unë besoj se një sistem gjyqësor i pavarur është gur themeli në republikën tonë kushtetuese. Nëse konfirmohem nga senati, do të mbaj një mendje të hapur në çdo rast dhe gjithmonë do të përpiqem që të respektoj kushtetutën e Shteteve të Bashkuara dhe shtetin ligjor amerikan”. Megjithatë demokratët kanë premtuar që ta kundërshtojnë emërimin e zotit Kavanaugh, të shqetësuar se pikëpamjet e tij konservatore mund ta ndyshojnë prirjen e Gjykatës së Lartë nga e djathta për një brez të tërë: Demokratët në veçanti kanë shprehur shqetësim për pikëpamjen e zotit Kavanaugh për kompetenca të gjera presidenciale, që e ka burimin tek puna e tij për Presidentin George W. Bush. Udhëheqësi i demokratëve në senat, Chuck Schumer: Zoti Kavanaugh ka shkruar se presidentëve nuk duhet t’u tërhiqet vëmendja nga hetime civile ose penale. Eksperti ligjor Jonathan Turley ka një pikëpamje të gjerë për kompetencat presidenciale: Pikëpamja e zotit Kavanaugh i shqetëson aktivistët liberale si Drew Courtney: Nuk ka dyshim që zoti Kavanaugh do të pyetet intensivisht për këtë çështje gjatë seancës së konfirmimit, veçanërisht duke pasur parasysh hetimin për lidhjet me Rusinë, thotë analistja ligjore, Kate Shaw. Aleatët republikanë të zotit Kavanaugh thonë se janë të përgatitur për një sërë sulmesh lidhur me karrierën e tij, përfshirë udhëheqësin e shumicës në Senat, Mitch McConnell. Konfirmimi i zotit Kavanaugh kërkon një shumicë votash në Senat ku republikanët kanë një epërsi të lehtë 51 me 49.